Aarhuus Stifts-Tidende, 1820-09-15
Nyheder fra Udlandet. Engelland. Under Forbør i Dronningens Proces have endvidere følgende Personer været fremkaldte: Muur, mesteren Raggazoni, Skriveren Miardi, Kokken Ogioni. tydsk Kielderpige Barbara Crantz, Portner Joseph Bianchi, Opvarter Pictro Puchi fra Triest, Gaardskarl Guiseppi fra en Giæstgivergaard i Venedig, samt Dronningens forrige Kammerfrue Louise Dumont. Alle have de udsagt mere eller mindre betydelige Omstændigheder angaaende Dronningens fortrolige Omgang med Bergai, hvilket de dog størstedelen have udspeidet ved at lure. Muurmesteren fortalte at have seet Dronningen og Bergami kjøre hverandre i en lille Vogn i Haven, og at de havde afvexlet med at skyde hverandre fremad. Engang arbeidede han i en Grotte, hvori der stode to Figurer som forestillede Adam og Eva; begge vare paa et viis Sted bedækkede med et Figenblad. Vidnet skiulte sig bag ved en Støtte da han saae Dronningen og Bergami spadsere hen mod Grotten, og han blev Vidne til hvorledes de Begge betragtede Figurerne, løftede Figenbladen iveiret og skoggerlo. - Miardi har seet dem Begge spise i Kiøkkenet af een Tallerken, og været Øienvidne til, at Dronningen har klappet Bergami paa Kinden samt givet ham et Kos og kaldet ham mon coeur. - Joseph Bianchi er den Person, som har seet Dronningen tage en Kiæde af sin egen Hals og hænge den om Bergamis. Oggioni, der har været Dronningens egen Kok, forklarer, at Hs. M. forskellige Gange har gjort Baller, hvortil hun havde inviteret Personer af den laveste Rang, hvoriblandt han nævnede en vis Vertshuuskone, og at Prindsessen for det meste selv havde aabnet Ballet med en Solo og derpaa dandset med Bergaml. - Tienestepigen Barbara Crantz havde seet Prindsessen sidde paa Sengen hos Bergani, som havde slynget sin Arm om hendes Hals, men lod den synke, da Vidnet traadte ind, og Dronningen sprang forskrækket op. Hun beskrev dernæst, i hvad Tilstand hun om Morgenen havde fundet Sengen, hvorover Londoner Blade af Delikatesse holde Beskrivelsen tilbage. - Louise Dumont, barnfødt i det franske Schweiz, havde som Kammerfrue reist med Dronningen giennem hele Jtalien. Hun allagde sit Vidnesbyrd i det franske Sprog og med sand fransk Beleven beed. Hun bevidnede Alt hvad Anklagen grundede sig paa om Drengen Austins og Bergamis Natteleie, om Maskeradeomklædningen og Scenen i Theatret San Carlos. Hun er En af dem der har seet Dronningen en Morgenstund i dybeste Negliges komme ud fra Bergamis Sovekammer med en Hovedpude under Armen; det er hende som fortæller, at Dronningen har syet Skjorter til Bergami, og at hun har foræret ham sit Portrait, engang som Tyrkinde, en andengang som den bodfærdige Magdalena, meget utugtig fremstilt. Endvidere forklarede hun, at hun paa Skibet Jndustrie havde seet Døren aaben mellem deres Sovekamre, og seet dem hver i sin Seng, ligge og samtale med hverandre; at Dronningen i Pe sar havde iført sig snedre Pantalons, og saaledes viist sig for Bergai; at hun havde leiet Blindebuk med fine Tienestefolk; at hun i Mallands Casino havde ladet sig proponere som Medlem, men var ved Ballotteringen. faldet igiennem, &c. Ved Kontraxaminationen prøvede Dronningens Sagfører, Hr. William, forgiæves paa at afpresse Kammerfruen Tilstaaelse om at have skrevet et Brev til sin Søster og deri ophøiet Dronningens Egenskaber. Hun blev noget forhauset ved dette Spørgsmaal, og det endnu mere da Brevet selv blev hende forelagt. Endnu et andet Brev fulgte med, hvori hun havde meldt sin Søster, at man havde lovet hende et for steligt Udkomme samt givet hende Tilladelse til efter eget Tykke at hæve Penge hos en vis Bankør, hvis hun vilde giøre Reisen over til London, Oplæsningen af dette Brev gjorde stor Opsigt og foranledigede mange Debatter. Endeligen blev det Dronningens Advokater tilladt, Dagen efter at examinere Vidnet efter Brevets Jndhold. Oppositionsbladene triumfere allerede. "Hvis Dumont ikke i Morgen - hedder det i en Privatsskrivelse fra London, kan rede sig ud af det Labyrinth, hvori hun i Dag har indviklet sig, da vil Dronningens Sag maaskee faae et andet Udseende." Naar dette Kontraforhør bliver endt, da vil Hr. Brougham træde frem og indlede Dronningens Forsvar. Rygtet siger, at Hs. Majestæt skal have et meget vigtigt Vidne i Baghold, som vil forhause, naar det træder frem.